Komisijos reglamentas (EB) Nr. 734/2004
2004 m. balandžio 20 d.
nustatantis pereinamojo laikotarpio priemones Reglamento (EB) Nr. 2316/1999 taikymui dėl pagalbos už minimalų plotą paraiškos 2004/2005 prekybos metams dėl Maltos stojimo į Europos Sąjungą
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į Čekijos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos Stojimo sutartį, ypač į jos 2 straipsnio 3 dalį,
atsižvelgdama į Čekijos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos Stojimo aktą, ypač į jo 41 straipsnio pirmą dalį,
kadangi:
(1) 1999 m. spalio 22 d. Komisijos reglamentas (EB) Nr. 2316/1999, nustatantis išsamias Tarybos reglamento (EB) Nr. 1251/1999 dėl tam tikrų lauko kultūrų augintojų paramos sistemos sukūrimo taikymo taisykles [1] nustato sąlygas, kuriomis suteikiamos išmokos už plotą. Visų pirma jis reikalauja, kad vienai pagalbos paraiškai tektų ne mažiau kaip 0,3 ha.
(2) Maltoje yra labai daug mažų ūkių, kurių dydis mažesnis kaip 0,3 ha. Kad ūkininkai galėtų dalyvauti pagalbos schemoje, Maltos institucijoms turėtų būti leista 2004 ir 2005 prekybos metams nustatyti mažesnę minimalaus ploto ribą.
(3) Šiame reglamente numatytos priemonės atitinka Javų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Taikant išimtį Reglamento (EB) Nr. 2316/1999 3 straipsnio 1 dalies d punktui, Malta paraiškoms mokėjimams už plotą gauti 2004 ir 2005 prekybos metais gali nustatyti mažesnį kaip 0,3 ha plotą.
2 straipsnis
Šis reglamentas įsigalioja tą dieną, kai įsigalioja Čekijos Respublikos, Kipro, Estijos, Vengrijos, Latvijos, Lietuvos, Maltos, Lenkijos, Slovakijos ir Slovėnijos Stojimo sutartis.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. balandžio 20 d.